ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3118/96 υποβολή: Hiltrud Breyer (V) προς την Επιτροπή (22 Νοεμβρίου 1996)

Θέμα: Χορήγηση ενισχύσεων της Ε.Ε. για το σχέδιο «Chicken Map» του Πανεπιστημίου του Εδιμβούργου

Στο Πανεπιστήμιο του Εδιμβούργου πραγματοποιούνται επί του παρόντος παρεμβάσεις στο γενετικό κώδικα πουλερικών που χρηματοδοτούνται μέσω πόρων της Ε.Ε.

1. Πότε άρχισε, άμεσα ή έμμεσα, η χρηματοδότηση του σχεδίου «Chicken Map» από την Ε.Ε. και επί πόσο χρονικό διάστημα θα συνεχιστεί;

2. Σε ποιό ύψος ανήλθαν συνολικά οι επιδοτήσεις;

3. Από ποιά κονδύλια έχουν παρασχεθεί οι ενισχύσεις;

4. Ποιός είναι ο στόχος του σχεδίου «Chicken Map»;

5. Ποιές ομάδες ερευνητών μετέχουν στο σχέδιο αυτό;

6. Υπάρχουν άμεσοι ή έμμεσοι σύνδεσμοι με άλλα ερευνητικά προγράμματα τα οποία χρηματοδοτούνται με πόρους της Ε.Ε;

Απάντηση της κας Cresson εξ ονόματος της Επιτροπής (19 Δεκεμβρίου 1996)

Αντίθετα με αυτό που υποθέτει το Αξιότιμο Μέλος του Κοινοβουλίου, το ερευνητικό πρόγραμμα «χαρτογράφηση της όρνιθας» δεν περιλαμβάνει γενετικούς χειρισμούς, αλλά αποβλέπει στην βελτίωση της γνώσης του γονιδιώματος της όρνιθας, η οποία θα οδηγήσει στην ανάπτυξη νέων μεθόδων επιλογής των ορνίθων με βάση ποιοτικά χαρακτηριστικά, όπως η διαλεύκανση των γενετικών μηχανισμών που αποτρέπουν την μόλυνση των ορνίθων και ως εκ τούτου την μετάδοση παθογόνων μικροοργανισμών (πχ. σαλμονέλλα):

Το έργο χρηματοδοτείται στο πλαίσιο του προγράμματος Biotech II με 1.6 εκατομ. ECU 7 άρχισε την 1η Δεκεμβρίου 1995 και είναι τριετούς διαρκείας. Συντονίζεται, δε από το Ινστιτούτο Roslin του Εδιμβούργου.

Τα εργαστήρια που συμμετέχουν είναι τα εξής: Τμήμα ζωϊκής αναπαραγωγής, Γεωργικό Πανεπιστήμιο του Wageningen, Κάτω Χώρες 7 Τμήμα μοριακής βιολογίας, Ινστιτούτο για την υγεία των ζώων, Campton, ΗΒ 7 τμήμα ζωολογίας, Πανεπιστήμιο του Leicester, HB 7 Εργαστήριο κυτταρικής γενετικής INRA, Castanet-Tolosan, Γαλλία 7 Εργαστήριο γονιδιακής γενετικής, INRA, Jouy en Josas, Γαλλία 7 Lehrstuhl fuer, Τεχνικό Πανεπιστήμιο του Μονάχου, Γερμανία.

Το έργο συνδυάζεται με το Farm animal industrial platform.
ΓΡΑΠΤΗ ΕΡΩΤΗΣΗ E-3164/96 υποβολή: Johanna Maij-Weggen (PPE), Arie Oostlander (PPE) και Leen van der Waal (I-EDN) προς την Επιτροπή (22 Νοεμβρίου 1996)

Θέμα: Ο θάνατος του Χριστιανού ηγέτη πάστορα Mohammed Bagher Yusefi στις 28 Σεπτεμβρίου στο Sari (Ιράν)

Γνωρίζει η Επιτροπή ότι στις 28 Σεπτεμβρίου 1996 βρέθηκε απηγχονισμένος σε ένα δάσος πλησίον του χωριού του Sari, στην επαρχία Mazandaran στο Ιράν, ο 34-χρονος Χριστιανός ιερεύς Mohammed Bagher Yusefi;

Γνωρίζει η Επιτροπή ότι ο ιερεύς Yusefi απειλείτο επί σειρά ετών, επειδή μεταπήδησε από τη μουσουλμανική στη χριστιανική θρησκεία;

Γνωρίζει η Επιτροπή ότι ο ιερεύς Yusefi είναι ο έβδομος Χριστιανός ηγέτης στο Ιράν που διώκεται και δολοφονείται ένεκα της πίστης του, μετά το 1979;

Μπορεί να ανακοινώσει η Επιτροπή ποιά κράτη μέλη της ΕΕ χορηγούν επί του παρόντος άσυλο σε ιρανούς πρόσφυγες, οι οποίοι διώκονται λόγω της χριστιανικής πίστης τους;

Ποιά είναι η στάση της Επιτροπής έναντι του Ιράν γι' αυτές τις σοβαρές παραβιάσεις των ανθρωπίνων δικαιωμάτων και ποιά συμπεράσματα εξάγει από αυτή την τελευταία δολοφονία;

Απάντηση του κ. Marin εξ ονόματος της Επιτροπής (6 Δεκεμβρίου 1996)

Η Επιτροπή γνωρίζει ότι ο ιερέας Mohammed Bagher Yusefi βρέθηκε απαγχονισμένος κοντά στο σπίτι του στο Sari του Ιράν. Γνωρίζει επίσης ότι είχε υποστεί απειλές πριν από το θάνατό του, λόγω της αλλαγής θρησκείας από τη μωαμεθανική στη χριστιανική, που θεωρείται παράβαση του νόμου του Κορανίου.

Η Επιτροπή αντιλαμβάνεται τη δυσχερή κατάσταση των θρησκειών που αποτελούν μειονότητα, όπως δείχνει η πρόσφατη έκθεση του κ. Copithorne, ειδικού εισηγητή σχετικά με το Ιράν για την επιτροπή ανθρωπίνων δικαιωμάτων των Ηνωμένων Εθνών.

Το θέμα της άδειας εισόδου ιρανών προσφύγων εμπίπτει στην αρμοδιότητα των κρατών μελών. Σε πολλές περιπτώσεις, τα κράτη μέλη δεν αναφέρουν την καταγωγή ή την προσφυγική ιδιότητα από φόβο για την ασφάλειά τους 7 ως εκ τούτου η Επιτροπή δεν είναι σε θέση να παράσχει τις πληροφορίες που ζητούν τα Αξιότιμα Μέλη του Κοινοβουλίου.

Η Επιτροπή υποστηρίζει την Προεδρία και τα κράτη μέλη στην επιτροπή των Ηνωμένων Εθνών για τα ανθρώπινα δικαιώματα. Σε κάθε επαφή με τις ιρανικές αρχές, τονίζει τις ανησυχίες της για τα ανθρώπινα δικαιώματα στο Ιράν. Συμμετέχει στα ψηφίσματα των Ηνωμένων Εθνών για τα ανθρώπινα δικαιώματα στο Ιράν. Επίσης, η Επιτροπή μπορεί να ενθαρρύνει τη συζήτηση για συγκεκριμένες περιπτώσεις στον κρίσιμο διάλογο μεταξύ της Ένωσης και του Ιράν.

Ο θάνατος του κ. Yusefi φαίνεται ότι αποτελεί αντικείμενο ερευνών από τις ιρανικές αρχές και έχουν συλληφθεί ύποπτοι. Οταν γίνει γνωστό κάποιο αποτέλεσμα, η Επιτροπή θα επανεξετάσει την κατάσταση.
ΓΡΑΠΤΗ ΕΡΩΤΗΣΗ E-2912/96 υποβολή: Salvador Garriga Polledo (PPE) προς την Επιτροπή (31 Οκτωβρίου 1996)

Θέμα: Ολοκληρωμένο σύστημα διαχείρισης και ελέγχου των ενισχύσεων

Στην έκθεση της Επιτροπής (COM(96)174 τελ.), σχετικά με την εφαρμογή του ολοκληρωμένου συστήματος διαχείρισης και ελέγχου των ενισχύσεων, αναφέρονται διάφορα συστήματα ταυτοποίησης των ζώων, ιδίως των βοοειδών. Η Επιτροπή ορίζει τρία είδη ταυτοποίησης, από τα οποία το αποτελεσματικότερο είναι και το πλέον δαπανηρό.

Λαμβάνοντας υπόψη τις ολέθριες συνέπειες που θα είχε σήμερα ένα ανεπαρκές σύστημα ταυτοποίησης και ελέγχου των μετακινήσεων των βοοειδών, ενόσο διαρκεί η κρίση των «τρελλών αγελάδων», ερωτάται η Επιτροπή:

Προτίθεται να εισηγηθεί στα κράτη μέλη ή να απαιτήσει από αυτά να υιοθετήσουν το πιο δαπανηρό αλλά αποτελεσματικότερο σύστημα ταυτοποίησης; Έχει προβλεφθεί το πρόσθετο κόστος που συνεπάγεται η επιλογή του εν λόγω συστήματος;

Τι χαρακτήρα θα έχει η εισήγηση ή απαίτηση της Επιτροπής; Συμπληρωματικό ή υποχρεωτικό;

Απάντηση του κ. Fischler εξ ονόματος της Επιτροπής (25 Νοεμβρίου 1996)

Η Επιτροπή έχει υποβάλει στο Συμβούλιο πρόταση κανονισμού με τον οποίο τα κράτη μέλη υποχρεούνται να θεσπίσουν ένα ολοκληρωμένο σύστημα ταυτοποίησης και καταγραφής για τα βοοειδή ((έγγρ. COM(96) 460 τελικό. )). Το προτεινόμενο σύστημα προβλέπει διπλά ενώτια στα ζώα, μία κεντρική βάση δεδομένων με χρήση πληροφορικής σε κάθε κράτος μέλος στην οποία καταγράφονται τα λεπτομερή στοιχεία των ζώων καθώς επίσης και οι κινήσεις τους, διαβατήριο για κάθε ζώο και μητρώα ζώων τα οποία τηρούνται σε κάθε εκμετάλλευση. Είναι γεγονός ότι το είδος του συστήματος που προτείνεται σε αυτόν τον κανονισμό ενδέχεται να είναι η δαπανηρότερη εναλλακτική λύση που εντοπίζεται στην έκθεσή της ((έγγρ. COM(96) 174. )) 7 όμως, η Επιτροπή πιστεύει ότι ένα τόσο πλήρες σύστημα είναι αναγκαίο για την αποτελεσματική παρακολούθηση των πληρωμών πριμοδότησης, τον έλεγχο των νόσων και την ταχεία εντόπιση των ζώων σε περίπτωση εκδήλωσης ασθένειας, καθώς επίσης και για την πρόληψη δολίων πρακτικών. Δεν προβλέπεται κοινοτική συγχρηματοδότηση των δαπανών τις οποίες συνεπάγεται η υλοποίηση των εν λόγω συστημάτων.
ΓΡΑΠΤΗ ΕΡΩΤΗΣΗ E-2327/96 υποβολή: Gianni Tamino (V) προς την Επιτροπή (27 Αυγούστου 1996)

Θέμα: Καθεστώς αντιστάθμισης για το βόειο κρέας

Η ΑΙΜΑ (Υπηρεσία παρέμβασης στη γεωργική αγορά), με την εγκύκλιο αριθ. 18 της 16ης Ιουλίου 1996, καθόρισε τις προϋποθέσεις εφαρμογής του καθεστώτος αντιστάθμισης, εγκρίνοντας ποσόν 125 δισ. λιρών από κοινοτικά και εθνικά κονδύλια για τους παραγωγούς βοείου κρέατος, για τα ζώα που εσφάγησαν μεταξύ 01/05/96 και 15/08/96.

Θεωρεί η Επιτροπή ότι όσα ορίζει η εγκύκλιος είναι σύμφωνα με τις ευρωπαϊκές κατευθυντήριες γραμμές;

Συγκεκριμένα, θεωρεί η Επιτροπή νόμιμη την απόφαση του ιταλικού κράτους να χορηγήσει πρόσθετη αντιστάθμιση για τα ζώα το βάρος των οποίων υπερβαίνει τα 470 κιλά, δηλαδή υπερβαίνει τα 400-410 κιλά που προβλέπει η Ένωση;

Συμπληρωματική απάντηση του κ. Fischler εξ ονόματος της Επιτροπής (9 Δεκεμβρίου 1996)

Συμπληρώνοντας την απάντηση της 26ης Σεπτεμβρίου 1996 ((ΕΕ αριθ. C 356, 25.11.1996. )), η Επιτροπή βρίσκεται τώρα σε θέση να ανακοινώσει τις ακόλουθες πληροφορίες:

Πρέπει κατά πρώτον να τονισθεί ότι, σύμφωνα με τις πληροφορίες που παρασχέθηκαν στην Επιτροπή, η Ιταλία επέλεξε το πρότυπο της κατανομής των διαθέσιμων ποσών ενίσχυσης επιτυγχάνοντας έναν μεγαλύτερο βαθμό ευελιξίας για τα κράτη μέλη υπό τον όρο οπωσδήποτε της τήρησης των κριτηρίων αντικειμενικότητας και αποφεύγοντας να υπεραμείβονται οι παραγωγοί, καθώς και οιαδήποτε στρέβλωση του ανταγωνισμού. Προς τον σκοπό αυτό, το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής προς την γραπτή ερώτηση Ε-1509/96 του κ. Musumeci ((ΕΕ αριθ. C 305 της 15.10.1996. )).

Όσον αφορά τη συμβατότητα των αντισταθμίσεων που ορίζονται στην εγκύκλιο αριθ. 18 της 16ης Ιουλίου 1996 του εθνικού οργανισμού παρέμβασης στη γεωργική αγορά (ΑΙΜΑ), και ειδικότερα της ιταλικής απόφασης να καταβληθεί συμπληρωματική ενίσχυση για τα ζώα που υπερβαίνουν τα επιτρεπόμενα όρια βάρους κατά την παρέμβαση, με τις διατάξεις που έχει θεσπίσει το Συμβούλιο σχετικά με την προβλεπόμενη από τον κανονισμό (ΕΚ) αριθ. 1357/96 ενίσχυση, στον οποίο προβλέπονται συμπληρωματικές πληρωμές κατά το 1996 βάσει των πριμοδοτήσεων που αναφέρονται στον κανονισμό περί κοινής οργανώσεως αγοράς στον τομέα του βοείου κρέατος ((ΕΕ αριθ. L 175 της 13.07.1996. )), η Επιτροπή θεωρεί ότι βάσει των στοιχείων που διαθέτει, χωρίς να υπεισέλθει σε λεπτομερή οικονομικά θέματα, τα οποία δεν άπτονται των δυνατοτήτων ανάλυσης που διαθέτει, η προαναφερθείσα απόφαση δεν εγείρει παρατηρήσεις. Πράγματι, η Επιτροπή δεν θα μπορούσε να αντιταχθεί στην απόφαση των ιταλικών αρχών να παράσχουν μία αντιστάθμιση σε ορισμένους παραγωγούς οι οποίοι, κατά την άποψη των αρχών αυτών, δεν ήταν σε θέση να πωλήσουν τα ζώα τους την καλύτερη δυνατή στιγμή της ανάπτυξης τους λόγω σοβαρών διαταραχών της αγοράς 7 κατά συνέπεια αναγκάστηκαν να κρατήσουν τα ζώα αυτά, των οποίων το βάρος αυξήθηκε αναπόφευκτα, και οι εν λόγω παραγωγοί υπέστησαν σοβαρές απώλειες εισοδήματος.
ΓΡΑΠΤΗ ΕΡΩΤΗΣΗ E-2953/96 υποβολή: Jesϊs Cabezσn Alonso (PSE) και Juan Colino Salamanca (PSE) προς την Επιτροπή (8 Νοεμβρίου 1996)

Θέμα: Ενισχύσεις στην κατανάλωση ελαιολάδου

Προβλέπει η Επιτροπή την τροποποίηση, μείωση, αύξηση ή κατάργηση των ενισχύσεων στην κατανάλωση ελαιολάδου, οι οποίες επιτρέπουν στο ελαιόλαδο να διατηρεί την ανταγωνιστικότητά του, απέναντι στα άλλα έλαια;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2953/96, E-2954/96, E-2955/96, E-2956/96, E-2957/96, E-2958/96, E-2959/96, E-2960/96, E-2961/96, E-2962/96 και E-2964/96 (26 Νοεμβρίου 1996)

Η Επιτροπή πρόκειται να αρχίσει, λίαν προσεχώς, να συζητά για τις διάφορες εναλλακτικές λύσεις που παρουσιάζονται ενόψει της μεταρρύθμισης της κοινής οργάνωσης αγοράς (ΚΟΑ) του ελαιόλαδου. Εν συνεχεία, το σχετικό έγγραφο θα διαβιβαστεί ταχύτατα στο Κοινοβούλιο και στο Συμβούλιο για να συζητηθεί πριν από την τελική διαμόρφωση συγκεκριμένων προτάσεων.

Η Επιτροπή θα λάβει οπωσδήποτε υπόψη της τις παρατηρήσεις του Αξιοτίμου Μέλους του Κοινοβουλίου, καθώς επίσης και τις πτυχές που αφορούν την απασχόληση, την ενίσχυση παρέμβασης στην πραγματική παραγωγή, την ενίσχυση ανά ελαιόδεντρο, την ενίσχυση στην κατανάλωση, την ποιότητα, τις περιβαλλοντικές επιπτώσεις καθώς επίσης και τα ειδικά προβλήματα της Ισπανίας και ορισμένων από τις ελαιοπαραγωγικές της περιφέρειες.

Δεν θα ήταν σκόπιμο να υπεισέλθουμε επί του παρόντος στις λεπτομέρειες των διαφόρων εναλλακτικών λύσεων ενόψει της μεταρρύθμισης, παρά μόνο για να επαναλάβουμε ότι η νέα κοινή οργάνωση αγοράς θα πρέπει να χαρακτηρίζεται από διαφάνεια και απλότητα, να μπορεί εύκολα να ελέγχεται και, τέλος, να απευθύνεται αποτελεσματικά στους παραγωγούς.

Η Επιτροπή αποδίδει μεγάλη σημασία στην ποιότητα και πιστεύει ότι, όποια και να είναι η λύση που θα επιλεχθεί, ο ρόλος των κρατών μελών και των περιφερειών τους θα είναι σημαντικός.
ΓΡΑΠΤΗ ΕΡΩΤΗΣΗ E-3169/96 υποβολή: Μιχαήλ Παπαγιαννάκης (GUE/NGL) προς την Επιτροπή (22 Νοεμβρίου 1996)

Θέμα: Ρύπανση θαλάσσιου χώρου από τις εγκαταστάσεις της MOTOR OIL

Στις 9 Αυγούστου 1996, υπήρξε διαρροή μεγάλης ποσότητας μαζούτ από τις εγκαταστάσεις της εταιρείας MOTOR OIL που βρίσκονται στο Σουσάκι Κορινθίας. Η διαρροή σημειώθηκε κατά τη φόρτωση δεξαμενόπλοιου εντός των εγκαταστάσεων της εταιρείας με αποτέλεσμα τη δημιουργία πετρελαιοκηλίδας από τα Ίσθμια ως την Αίγινα.

Επειδή τα ατυχήματα και οι διαρροές πετρελαίου και χημικών ουσιών από δεξαμενόπλοια και χερσαίες εγκαταστάσεις αποτελούν πλέον σχεδόν μόνιμη απειλή σ' αυτή την περιοχή,

οι πετρελαιοκηλίδες προκαλούν ανεπανόρθωτες καταστροφές στα θαλάσσια οικοσυστήματα και ιδιαίτερα στις κλειστές θάλασσες,

εξαιτίας της συγκεκριμένης διαρροής υπήρξε απώλεια εισοδήματος στα τουριστικά επαγγέλματα της περιοχής, λόγω της αναχώρησης των παραθεριστών στην αιχμή της τουριστικής περιόδου,

παραβιάζεται η οδηγία 82/501/ΕΟΚ ((ΕΕ L 230 της 05.08.1982, σελ. 1. )) (οδηγία Σεβέζο), και

υπάρχει ένα πιλοτικό πρόγραμμα με θέμα τη μελέτη της διάσπασης του πετρελαίου από μικροοργανισμούς, που χρηματοδοτείται από την XI Διεύθυνση της Ευρωπαϊκής Επιτροπής και θα διεξαχθεί σε μολυσμένα θαλάσσια νερά και τις ακτές του Σαρωνικού κόλπου,

ερωτάται η Επιτροπή εάν θεωρεί ότι η Ελλάδα έχει τηρήσει όλες τις διατάξεις της οδηγίας Σεβέζο και όσες την έχουν συμπληρώσει ή τροποποιήσει μέχρι σήμερα, και αν είχαν προηγηθεί έλεγχοι για την εφαρμογή των διατάξεων της προαναφερθείσης οδηγίας από τη συγκεκριμένη εταιρεία, και εάν σκοπεύει να παρέμβει ενεργητικότερα στις αρμόδιες ελληνικές αρχές ώστε να επιταχύνει και ενισχύσει τα μέτρα πρόληψης κινδύνων σε περιοχές που διαθέτουν επικίνδυνες εγκαταστάσεις;

Απάντηση της κας Bjerregaard εξ ονόματος της Επιτροπής (9 Ιανουαρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-3948/96 υποβολή: Josι Valverde Lσpez (PPE) προς την Επιτροπή (10 Iανουαρίου 1997)

Θέμα: Εκθέσεις συνολικής αξιολόγησης του προγράμματος Leader I στην Ανδαλουσία

Οι τομείς που ενδιαφέρονται για το πρόγραμμα Leader I στην Ανδαλουσία, έχουν προβεί επανειλημμένως σε καταγγελίες, στα μέσα ενημέρωσης, για «σκοταδισμό και συντεχνιακή νοοτροπία» σε ορισμένες ομάδες του προγράμματος Leader I. Ως εκ τούτου θα πρέπει να εκπονηθεί και να τεθεί στη διάθεση της κοινής γνώμης μια έκθεση συνολικής αξιολόγησης και να δημοσιοποιηθούν οι «εκθέσεις παρακολούθησης». Έχει η Επιτροπή τη δυνατότητα να διαθέσει τα έγγραφα αυτά;

Απάντηση του κ. Fischler εξ ονόματος της Επιτροπής (03 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-2230/96 υποβολή: Sιrgio Ribeiro (GUE/NGL) και Honσrio Novo (GUE/NGL) προς την Επιτροπή (9 Αυγούστου 1996)

Θέμα: Πρόγραμμα POSEIMA-Βιοτεχνία

Με την απόφαση 91/315/ΕΟΚ ((ΕΕ L 171 της 29.06.1991, σελ. 5. )) του Συμβουλίου, της 26ης Ιουνίου 1991, θεσπίζεται πρόγραμμα ειδικών μέτρων λόγω του απομακρυσμένου και νησιωτικού χαρακτήρα της Μαδέρας και των Αζορών (POSEIMA).

Η παράγραφος 16.1 του εν λόγω προγράμματος αναφέρει ρητώς για κοινοτική δράση υπέρ των βιοτεχνικών επιχειρήσεων (κεντήματα, ταπετσαρία, κεραμική, ψάθινα είδη), από την οποία προήλθε το πρόγραμμα POSEIMA-Βιοτεχνία - που εγκρίθηκε στα τέλη του 1992 για την τριετία 92-94 και επιχορηγήθηκε με 6 εκατομμύρια Ecu τα οποία είναι εκτός των κονδυλίων του ΚΠΣ1.

Δύναται η Επιτροπή να αναφέρει ποιες συγκεκριμένες δράσεις ανεπτύχθησαν κατά την τριετία 92-94 στην αυτόνομη περιφέρεια της Μαδέρας στο πλαίσιο του προγράμματος POSEIMA-Βιοτεχνία και ποια ποσά διατέθησαν σε κάθε μία από αυτές;

Δύναται επίσης η Επιτροπή να μας πληροφορήσει εάν το πρόγραμμα POSEIMA-Βιοτεχνία περατώθηκε ή εάν, αντιθέτως, αντιμετωπίζεται το ενδεχόμενο παράτασής του;

Εάν έχει περατωθεί, υπάρχει μήπως κάποια ανεξάρτητη δημοσιονομική διάταξη για να δοθεί συνέχεια στις ενέργειες που έχουν αρχίσει;

Κοινή απάντηση του κας Wulf-Mathies εξ ονόματος της Επιτροπής στις γραπτές ερωτήσεις E-2229/96 και E-2230/96 (16 Οκτωβρίου 1996)

Το πρόγραμμα Poseima, στον τομέα «βιοτεχνία» για τις αυτόνομες περιφέρειες της Μαδέρας και των Αζορών, επέτρεψε τη χρηματοδότηση ενός συνόλου μέτρων υπέρ των βιοτεχνικών επιχειρήσεων των περιφερειών αυτών, ιδίως τους τομείς του κεντήματος, της ταπητουργίας, της κεραμικής και της καλαθοπλεκτικής. Χρηματοδοτήθηκαν επίσης μέτρα στους τομείς της επαγγελματικής κατάρτισης, της πρόσβασης στις νέες τεχνολογίες, καθώς επίσης της χρήσεώς τους, καθώς και της πρόσβασης στις νέες αγορές.

Το συνολικό ποσό στον τομέα «βιοτεχνία» του προγράμματος που εγκρίθηκε από την Επιτροπή ανερχόταν σε 6 εκατ. ECU. Η Επιτροπή έλαβε πρόσφατα την τελική έκθεση σχετικά με την ενέργεια «Poseima» της πορτογαλικής κυβέρνησης, την οποία θα εξετάσει με προσοχή.

Τα προβλήματα που οδήγησαν στην έγκριση του Poseima λήφθηκαν υπόψη στα νέα επιχειρησιακά προγράμματα για τις αυτόνομες περιφέρειες της Μαδέρας και των Αζορών, που εγκρίθηκαν στο πλαίσιο του Κοινοτικού Πλαισίου Στήριξης της Πορτογαλίας για την περίοδο 1994-1999.
ΓΡΑΠΤΗ ΕΡΩΤΗΣΗ E-2757/96 υποβολή: Caroline Jackson (PPE) προς την Επιτροπή (21 Οκτωβρίου 1996)

Θέμα: Αλιευτικές συμφωνίες της ΕΕ με την Γκάμπια

Θα μπορούσε η Επιτροπή να μας πληροφορήσει τι μέτρα έχει λάβει ώστε να εξασφαλιθεί ότι τα αλιευτικά σκάφη της ΕΕ που αλιεύουν βάσει των συμφωνιών αλιείας που έχουν συναφθεί με τις αρχές της Γκάμπια δεν θα υπονομεύουν, με τη δραστηριότητά τους, την αυτοσυντηρούμενη ανάπτυξη των τοπικών κοινοτήτων οι οποίες εξαρτώνται από τους αλιευτικούς πόρους του αιγιαλού τους;

Απάντηση της κ. Bonino εξ ονόματος της Επιτροπής (29 Νοεμβρίου 1996)

Το τελευταίο πρωτόκολλο της αλιευτικής συμφωνίας με τη Γκάμπια εξέπνευσε στις 30 Ιουνίου 1996. Έκτοτε, δεν έχει επικυρωθεί κανένα πρωτόκολλο. Οι αρχές της Γκάμπια ακύρωσαν την τελευταία στιγμή την άφιξή τους στις Βρυξέλλες και τη συμμετοχή τους στις επίσημες διαπραγματεύσεις που είχαν προγραμματιστεί στις 25 Ιουνίου 1996. Από τότε, η Γκάμπια δεν έχει ζητήσει την επανέναρξη των διαπραγματεύσεων με την Κοινότητα.

Η προσαρτημένη στο τελευταίο πρωτόκολλο παράγραφος 2 αναφέρει ότι:

«Τα σκάφη της Κοινότητας δύνανται να ασκούν αλιευτικές δραστηριότητες στις ακόλουθες ζώνες:

- πέρα των 7 μιλίων από την ακτή, για μηχανότρατες και αλιευτικά χωρητικότητας ίσης ή μικρότερης των 250 κοχ (κόροι ολικής χωρητικότητας/GRT),

- πέρα των 12 μιλίων από την ακτή, για μηχανότρατες και αλιευτικά χωρητικότητας μεγαλύτερης των 250 κοχ (κόροι ολικής χωρητικότητας/GRT):

Εντός των ανωτέρω αλιευτικών ζωνών, τα κοινοτικά αλιευτικά σκάφη δεν υπονομεύουν την αειφόρο ανάπτυξη των τοπικών κοινοτήτων. Επιπλέον, στο τελευταίο πρωτόκολλο, οι αλιευτικές δυνατότητες αξιοποιήθηκαν κατά ποσοστό μικρότερο του 7%. Δεν είναι δυνατόν με τόσο χαμηλό ποσοστό να υπέστησαν οι τοπικές κοινότητες κάποια βλάβη.
ΓΡΑΠΤΗ ΕΡΩΤΗΣΗ P-3179/96 υποβολή: Yves Verwaerde (PPE) προς την Επιτροπή (18 Νοεμβρίου 1996)

Θέμα: Πεδίο εφαρμογής της Οδηγίας 92/100 ΕΟΚ της 19ης Νοεμβρίου 1992

Μπορεί η Επιτροπή να ανακοινώσει εάν η Οδηγία 92/100/ΕΟΚ ((EE L 346 της 27.11.1992, σελ. 61. )), της 19ης Νοεμβρίου 1992 σχετικά με το δικαίωμα εκμίσθωσης, το δικαίωμα δανεισμών και ορισμένα δικαιώματα συγγενικά προς την πνευματική ιδιοκτησία στον τομέα των προϊόντων της διανοίας, εφαρμόζεται στις ανταποκρίσεις, στα κείμενα εγγράφων και στα CD ROM;

Απάντηση του κ. Monti εξ ονόματος της Επιτροπής (10 Δεκεμβρίου 1996)

Το πεδίο εφαρμογής της οδηγίας 92/100/ΕΟΚ ορίζεται στο άρθρο 2 της εν λόγω οδηγίας. Έτσι καλύπτονται τα έργα, η ερμηνεία, η εκτέλεση, τα φωνογραφήματα και οι ταινίες. Πάντως, η οδηγία δεν προσφέρει κανέναν ορισμό των εν λόγω εννοιών, με εξαίρεση τις ταινίες. Κατά συνέπεια, πρέπει οι εθνικές νομοθεσίες να καθορίσουν αυτές τις κατηγορίες επ'ευκαιρία της μεταφοράς της οδηγίας.

Ειδικότερα όσον αφορά τα κείμενα εγγράφων και τις ανταποκρίσεις, μπορούν να αποτελέσουν αντικείμενο προστασίας, όπως προβλέπεται στην οδηγία 92/100/ΕΟΚ εφόσον αποτελούν έργα. Για τον σκοπό αυτό, οι νομοθεσίες σχετικά με το δικαίωμα του δημιουργού απαιτούν το να ανταποκρίνονται τα έργα σε ορισμένα κριτήρια προτυπίας όσον αφορά τη σύνθεσή τους ή τη μορφή έκφρασής τους. Λαμβανομένου υπόψη του γεγονότος ότι η έννοια του πρωτοτύπου δεν εναρμονίστηκε σε κοινοτικό επίπεδο παρά σε περιορισμένο αριθμό περιπτώσεων, οι όροι που πρέπει να τηρηθούν στη συγκεκριμένη περίπτωση καθορίζονται από την εθνική νομοθεσία. Κατά γενικό κανόνα, απαιτείται τα έργα να αποτελούν προϊόντα της διανοίας του δημιουργού τους. Στην πλειοψηφία των νομοθεσιών των κρατών μελών, οι ανταποκρίσεις καλύπτονται πράγματι από την προστασία του δικαιώματος του δημιουργού. Όσον αφορά τα κείμενα εγγράφου, πρέπει να διευκρινιστεί το είδος του προβλεπομένου εγγράφου.

Τέλος, όσον αφορά τα CD-Rom, η Επιτροπή υπογραμμίζει ότι στην περίπτωση αυτή πρόκειται για νέο είδος μέσου μετάδοσης και όχι για νέα κατηγορία έργων. Σε καμία περίπτωση η προστασία μέσω του δικαιώματος του δημιουργού δεν μπορεί να καλύψει ούτε να εξαρτηθεί από μέσα μετάδοσης. Πάντως, είναι σαφές ότι το περιεχόμενο των CD-Rom στο οποίο περιλαμβάνονται συγχρόνως εικόνες, κείμενα, φωτογραφίες, ήχοι, θα μπορεί να αποτελέσει αντικείμενο μιας τέτοιας προστασίας εφόσον τηρούνται τα προαναφερθέντα κριτήρια της πρωτοτυπίας.
ΓΡΑΠΤΗ ΕΡΩΤΗΣΗ E-3500/96 υποβολή: Alfonso Novo Belenguer (ARE) προς την Επιτροπή (9 Δεκεμβρίου 1996)

Θέμα: Παραβίαση της έννομης τάξης σε σχέση με τη βαλενθιανική γλώσσα

Αναγνωρίζοντας τη σπουδαιότητα που έχουν στο πλαίσιο της ευρωπαϊκής ανάπτυξης και ολοκλήρωσης οι λιγότερο διαδεδομένες γλώσσες που ομιλούνται στα διάφορα κράτη μέλη της Ένωσης, και λαμβάνοντας υπόψη την περιφρόνηση της οποίας τυγχάνουν, ακόμη και σε επίσημο επίπεδο, οι νομικοί κανόνες με τους οποίους αναγνωρίζεται ότι αυτόχθονη γλώσσα της αυτόνομης κοινότητας της Βαλένθιας είναι η βαλενθιανική γλώσσα, ερωτάται η Επιτροπή:

έχει υπόψη της την έννομη τάξη και τις διάφορες δικαστικές αποφάσεις που αναγνωρίζουν σαφέστατα ότι η ομιλούμενη, εκτός της ισπανικής, γλώσσα στην αυτόνομη κοινότητα της Βαλένθιας ονομάζεται βαλενθιανική γλώσσα;

αντιλαμβάνεται η Επιτροπή ότι με τις διάφορες εκδόσεις της καθώς και με εκείνες άλλων οργάνων, τις οποίες και χρηματοδοτεί, παραβιάζεται συνεχώς και κατάφορα η ισχύουσα νομική τάξη, τόσο σε επίπεδο ισπανικού κράτους όσο και σε επίπεδο αυτόνομης κοινότητας της Βαλένθιας, υπό την έννοια ότι δεν λαμβάνεται υπόψη η βαλενθιανική γλώσσα;

Ποιά μέτρα σκέπτεται να λάβει η Επιτροπή για να σταματήσει η συνεχής παραβίαση του γράμματος και του πνεύματος των νόμων του ισπανικού κράτους και της αυτόνομης κοινότητας της Βαλένθιας;

Απάντηση της κας Cresson εκ μέρους της Επιτροπής (17 Ιανουαρίου 1997)

Η Επιτροπή, έχοντας συνείδηση του γεγονότος ότι ο πολιτιστικός πλούτος αποτελεί στοιχείο απαραίτητο για την ευρωπαϊκή οικοδόμηση,αναπτύσσει δράση υπέρ των περιφερειακών και μειονοτικών γλωσσών και πολιτιστικών συνηθειών.

Οι γλώσσες που μπορούν να επωφεληθούν αυτής της δράσης είναι οι αυτόχθονες γλώσσες που κατά παράδοση ομιλούνται από ένα μέρος του πληθυσμού ενός κράτους μέλους.

Αναφορικά με τη βαλενσιανή,το αξιότιμο μέλος παραπέμπεται στην απάντηση που δόθηκε στη γραπτή ερώτηση Ρ-1325/95 του κ. Garcia/Margallo y Marfil ((EE αριθ. C 190 της 24.7.1995. )).